5. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΑΙΔΕΙΑΣ Άριθ.79261 της 8/20 Ιουν. 1967 (ΦΕΚ  Β' 405) Περί συνθέσεως Διοικητικού Συμβουλίου Κρατικού Θεάτρου Βορείου Ελλάδος. Έχοντες υπόψη το άρθρ. 2 του Α.Ν. 4/1967 ως αντικατεστάθη υπό του άρθρ. 1 του Α.Ν. 19/1967, αποφασίζομεν : Το υπό του άρθρ. 3 του Ν.Δ. 4370/64 προβλεπόμενον Διοικητικόν Συμβούλιον του Κρατικού Θεάτρου Βορείου Ελλάδος απαρτίζεται εκ πέντε μελών διοριζομένων μετά των αναπληρωτών των επι τριετεί θητεία. Δια της αυτής αποφάσεως ορίζεται ο Πρόεδρος και Αντιπρόεδρος αυτού. Μέλη του Διοικητικού Συμβουλίου διορίζονται δια της ως άνω αποφάσεως πρόσωπα ανωτέρας μορφώσεως και γνωστού προς το Θέατρον ενδιαφέροντος. Το Διοικητικόν Συμβούλιον ευρίσκεται εν απαρτία παρόντων τεσσάρων τουλάχιστον εκ των μελών αυτού εν οις απαραιτήτως ο Πρόεδρος ή ο Αντιπρόεδρος, αι δε αποφάσεις αυτού λαμβάνονται κατά πλειοψηφίαν των παρόντων μελών. 